title: Aristide Briand
text: Aristide Briand (Naoned, 29 Meurzh 1862 – Pariz, 7 Meurzh 1932) a oa un alvokad hag ur politiker breizhat. Kannad eo bet el Loire hag el Liger-Atlantel etre 1902 ha 1932, c'hwec'h gwezh warn-ugent eo bet ministr en Trede Republik c'hall hag unnek gwezh eo aet da Brezidant Kuzul Republik Bro-C'hall.
  
  Kentradour ha daneveller lezenn an disparti etre an Ilizoù hag ar Stad eo bet e 1905. Labouret en deus kalz ivez evit ma vefe plaenoc'h an darempredoù etre Frañs hag Alamagn. Aet eo Priz Nobel ar Peoc'h gantañ e 1926, a-gevret gant Gustav Stresemann, ministr alaman an aferioù estren. Diwar e gentod hag hini ar sekretour a stad stadunanat eo bet sinet an Emglev Briand-Kellogg gant 63 bro e 1928, ar pal dilezel ar brezel evit kompezañ ar rendaeloù etrebroadel.
  
  Kargoù gouarnamantel 
  Setu amañ kargoù Aristide Briand er gouarnamant gall. Kement ha Penn ar Gouarnamant e talveze "Prezidant ar C'huzul" en Trede Republik.
  
   N'emañ ket en daolenn-mañ ar gouarnamantoù berr-tre : 9-12/06/1914 Alexandre Ribot (4), 8-10/06/1924 Frédéric François-Marsal ha 19-21/07/1926 Édouard Herriot (2), pa ne ouzer ket piv a oa ministr enno.
  
  Ganedigezhioù 1862
  Marvioù 1932
  Politikourien Breizh
  Kentañ Ministred Bro-C'hall
  Priz Nobel ar Peoc'h